cyanic-selkie/wikianc huggingface dataset:
สถาบันวิทยาการหุ่นยนต์ภาคสนาม มหาวิทยาลัยเทคโนโลยีพระจอมเกล้าธนบุรี
งานวิจัยและกิจกรรมของฟีโบ้
เนื่องจากทางฟีโบ้เป็นองค์กรในภาครัฐที่มุ่งส่งเสริมการให้ความรู้แก่สังคม และผลิตบุคลากรที่มีคุณภาพให้สามารถนำเอาความรู้ทางวิทยาศาสตร์เทคโนโลยีไปใช้เพื่อการพัฒนาประเทศ ดังนั้นฟีโบ้จึงสามารถจัดแบ่งการทำงานขององค์กรออกเป็น 4 ประเภท ประกอบด้วย
การค้นหาเฉพาะที่
กระบวนการทำงาน
ขั้นตอนวิธีการค้นหาเฉพาะที่นี้มีหัวใจสำคัญอยู่ที่ฟังก์ชันต้นทุน หากกำหนดดีๆ การค้นหาคำตอบก็จะมีประสิทธิภาพ
สถาบันวิทยาการหุ่นยนต์ภาคสนาม มหาวิทยาลัยเทคโนโลยีพระจอมเกล้าธนบุรี
งานวิจัยพื้นฐาน
กลุ่มงานวิจัยพื้นฐานนี้เป็นกลุ่มที่ทำวิจัยเกี่ยวกับพื้นฐานองค์ความรู้ทางด้านวิทยาศาตร์และเทคโนโลยีหุ่นยนต์ ซึ่งกลุ่มงานวิจัยประเภทนี้จะเป็นงานวิจัยในระดับแนวหน้าและงานวิจัยระดับสูง โดยกลุ่มงานวิจัยนี้ทำงานวิจัยที่ค่อนข้างใหม่ สามารถทำการแข่งขันกับนักวิจัยระดับแนวหน้าของโลกได้ เช่น การวิจัยระบบ Haptic Interface, Intelligent Algorithm, Nonlinear Control System และ Multi-body Dynamic Analysis.
งานวิจัยประยุกต์
กลุ่มงานวิจัยประยุกต์เป็นกลุ่มทำวิจัยที่นำองค์ความรู้ทางด้านวิทยาศาสตร์และเทคโนโลยีหุ่นยนต์ มาประยุกต์ใช้ในการลดปัญหาต่างๆ และเพิ่มประสิทธิภาพให้กับงานวิจัยนั้นๆ เช่น การสร้างหุ่นยนต์รักษาความปลอดภัย เพื่อลดอันตรายให้กับมนุษย์และสามารถนำเอาไปใช้ในงานสำรวจได้และการประยุกต์เอาความรู้ทางด้านเทคโนโลยีอัตโนมัติเช่น ระบบควบคุมแบบต่างๆมาใช้ในงานอุตสาหกรรม
งานวิจัยทางด้านอุตสาหกรรม
กลุ่มงานวิจัยทางด้านอุตสาหกรรมนี้ เป็นกลุ่มวิจัยที่มุ่งเน้นบริการ วิจัยและพัฒนา และให้คำปรึกษาแก่งานทางด้านอุตสาหกรรม ซึ่งงานทางด้านอุตสาหกรรมของไทยนี้ยังขาดบุคลากรผู้ที่มีความชำนาญในสาขาวิชาเทคโนโลยีอัตโนมัติ และสาขาวิชาการหุ่นยนต์อยู่มาก ซึ่งมีผลกระทบทำให้การพัฒนาประเทศเป็นไปได้อย่างล่าช้า ด้วยเหตุนี้เองทางฟีโบ้ จึงมีกลุ่มงานวิจัยนี้เกิดขึ้น งานวิจัยที่ ฟีโบ้ ได้ให้บริการนั้นมีหลายประเภท เช่น งานอุตสาหกรรมไมโครอิเลคทรอนิกส์
งานอุตสาหกรรมผลิตชิ้นส่วนรถยนต์
งานอุตสาหกรรมผลิตของบริโภค และงานอุตสาหกรรมที่ต้องการการวิจัยและพัฒนาระบบอัตโนมัติงานเพื่อสาธารณะ กลุ่มงานเพื่อสาธารณนั้นเป็นงานที่ฟีโบ้ได้มุ่งเน้นที่จะตอบแทนให้กับสังคม ซึ่งฟีโบ้ได้ให้ความสำคัญกับงานเพื่อสาธารณะค่อนข้างมาก เนื่องจากทางฟีโบ้เองได้ตระหนักถึงการพัฒนาทางด้านความรู้และวิชาการของเยาวชนไทย และอีกทั้งการเพิ่มศักยภาพของบุคลากรภายในประเทศ ซึ่งทั้งหมดนี้ก็จะเป็นกำลังที่สำคัญในการพัฒนาประเทศชาติต่อไป งานสาธารณะที่ฟีโบ้ได้ให้บริการ เช่น การจัดการแข่งขันหุ่นยนต์ทั้งในระดับมหาวิทยาลัยและบุคคลทั่วไป จนถึงระดับประถมและมัธยม เพื่อกระตุ้นให้เยาวชนไทยมีความสนใจทางด้านวิทยาศาสตร์และเทคโนโลยี สามารถคิด ประดิษฐ์สร้าง ชิ้นงานที่สามารถทำงานได้จริง ซึ่งจะเป็นการนำเอาความรู้ที่ได้ศึกษามา นำมาใช้กับงานจริงทำให้เกิดการฝึกฝนทั้งในด้านวิชาการและการปฏิบัติมากขึ้น และอีกทั้งงานบริการที่ทางฟีโบ้ได้ให้การอบรมแก่บุคคลกรในภาคอุตสาหกรรมที่สนใจเทคโนโลยีทางด้านหุ่นยนต์ และระบบอัตโนมัติ เป็นต้น
ตัวอย่างผลงานวิจัย
หุ่นยนต์ประชาสัมพันธ์นะโม (NAMO : Novel Articulated MObile platform) เป็นหุ่นยนต์กึ่งหุ่นยนต์ฮิวแมนนอยด์ ท่อนบนมีลักษณะเป็นหุ่นยนต์ที่มีลักษณะคล้ายมนุษย์ ส่วนท่อนล่างเป็นล้อเพื่อเพิ่มความคล่องตัวและเสถียรภาพในการเคลื่อนที่ ประดิษฐ์โดยนักวิจัยของสถาบันวิทยาการหุ่นยนต์ภาคสนาม นายบุญเลิศ มณีฉาย, ดร.ถวิดามณีวรรณ์ และ ศูนย์การศึกษาในเมือง(CODE) สนับสนุนทุนโดยมหาวิทยาลัยเทคโนโลยีพระจอมเกล้าธนบุรี เผยแพร่ผลงานเมื่อ 29 มีนาคม พ.ศ. 2553
หลักสูตรที่เปิดสอน
สถาบันวิทยาการหุ่นยนต์ภาคสนาม มหาวิทยาลัยเทคโนโลยีพระจอมเกล้าธนบุรี เปิดสอนในสาขาาวิทยาการหุ่นยนต์และระบบอัตโนมัติ ตั้งแต่ระดับปริญญาตรี จนถึงปริญญาเอก ดังนี้:
วังลักษมีวิลาศ
วังลักษมีวิลาศ เป็นอดีตวังที่ตั้งอยู่ที่ถนนศรีอยุธยา แยกพญาไท เขตราชเทวี กรุงเทพมหานคร ปัจจุบันถูกรื้อแล้วและเป็นที่ตั้งของศูนย์รวมนักศึกษาแบ๊บติสต์ (Baptist Student Center)
ประวัติ
วังลักษมีวิลาศสร้างขึ้นในสมัยพระบาทสมเด็จพระมงกุฎเกล้าเจ้าอยู่หัว เพื่อเป็นที่ประทับของพระนางเธอลักษมีลาวัณ มีพื้นที่ประมาณ 2 ไร่ ตัววังมีลักษณะเป็นอาคารครึ่งปูนครึ่งไม้ พระนางเธอลักษมีลาวัณได้ประทับอยู่ที่นี่ตั้งแต่เป็นพระมเหสีตราบจนกระทั่งสิ้นพระชนม์
ปัจจุบัน
ภายหลังการสิ้นพระชนม์ของพระนางเธอลักษมีลาวัณ วังได้ถูกทิ้งร้างอยู่นานปีด้วยเหตุลอบปลงพระชนม์เจ้านายกลายเป็นข่าวหน้า 1 ของหนังสือพิมพ์ยุคนั้น ประกอบกับมีเรื่องโจษขานถึงวิญญาณของผู้เป็นเจ้าของสถานที่ตามความเชื่อแบบไทยๆ จึงไม่มีทายาทคนใดกล้าเข้ามาพักที่วังนี้ ต่อมานายฮาโรลด์ และนางโรส รีฟส์ มิชชั่นนารีจากคริสตจักรแบ๊บติสต์ในสหรัฐอเมริกาที่เข้ามาเผยแผ่ศาสนาในเมืองไทย กำลังมองหาที่ตั้งถาวรเพื่อสร้างอาคารศูนย์รวมนักศึกษาแบ๊บติสต์ จนกระทั่งมาพบที่ดินวังเก่าของพระนางเธอลักษมีลาวัณเข้า จึงมีการเจรจาขอซื้อที่ดินผืนนี้จากทายาทผู้สืบมรดกและสำนักงานทรัพย์สินส่วนพระมหากษัตริย์ ครั้งนั้นพระเจ้าวรวงศ์เธอ กรมหมื่นนราธิปพงศ์ประพันธ์ พระเชษฐาของพระนางเธอลักษมีลาวัณ ได้กราบบังคมทูลพระบาทสมเด็จพระมหาภูมิพลอดุลยเดชมหาราช บรมนาถบพิตร ขอพระบรมราชานุญาตขายที่ดินผืนนี้ ที่ดินผืนนี้จึงตกเป็นสมบัติของคริสตจักรแบ๊บติสต์
เมื่อมีการบูรณะอาคารในที่ดินวังลักษมีวิลาศแล้วเสร็จ ได้มีพิธีเปิดอย่างเป็นทางการเมื่อวันที่ 19 พฤษภาคม พ.ศ. 2505 โดยพระเจ้าวรวงศ์เธอ กรมหมื่นนราธิปพงศ์ประพันธ์เสด็จมาทรงเป็นประธานในพิธี อีก 3 ปีต่อมาศูนย์รวมนักศึกษาแบ๊บติสต์จึงได้ทำการปรับปรุงใหม่โดยก่อสร้างเป็นอาคารถาวร 4 ชั้นบนที่ดินดังกล่าว และคงอยู่จนถึงปัจจุบันนี้
ระบบสมาชิกเพิ่มเติม
ระบบสมาชิกเพิ่มเติม (, AMS) หรือนอกสหราชอาณาจักรเรียกว่า ระบบสัดส่วนที่มีสมาชิกแบบผสม (mixed-member proportional representation, MMP/MMPR)   เป็นระบบการลงคะแนนแบบผสมโดยมีสมาชิกส่วนหนึ่งมาจากเขตเลือกตั้งแบบมีผู้แทนคนเดียว และอีกส่วนหนึ่งเป็น "สมาชิกเพิ่มเติม" ที่ได้รับเลือกเพื่อทำให้ผลรวมของการเลือกตั้งนั้นมีความเป็นสัดส่วนมากขึ้น
คำว่า ระบบสมาชิกเพิ่มเติม ซึ่งถูกนิยามโดยสมาคมฮานซาร์ด ต่อมาได้ถูกแทนที่ด้วยคำว่า ระบบสัดส่วนที่มีสมาชิกแบบผสม ตามคำเรียกที่ใช้ในบทความโดยคณะกรรมการหลวงว่าด้วยระบบเลือกตั้งของนิวซีแลนด์ (ค.ศ. 1984 - ค.ศ. 1986) โดยในบทความนี้มุ่งเน้นการใช้งานระบบสัดส่วนที่มีสมาชิกแบบผสม (กึ่งสัดส่วน) ซึ่งออกแบบมาเพื่อให้ผลการเลือกตั้งมีความเป็นสัดส่วนมากขึ้น คล้ายคลึงกับในระบบผสมที่ใช้ในสหราชอาณาจักร ซึ่งเรียกระบบนี้ว่า ระบบสมาชิกเพิ่มเติม
วิธีการลงคะแนน
ในการเลือกตั้งที่ใช้ระบบสมาชิกเพิ่มเติมนั้น ผู้ลงคะแนนแต่ละคนจะต้องออกเสียงทั้งหมดสองคะแนน คะแนนแรกสำหรับผู้สมัครในแบบแบ่งเขตเลือกตั้ง (สังกัดพรรค หรืออิสระ) และอีกคะแนนหนึ่งสำหรับบัญชีรายชื่อสำหรับเขตเลือกตั้งใหญ่เขตเดียวทั้งประเทศหรือทั้งภูมิภาค คะแนนแรกนั้นใช้เลือกผู้แทนจากเขตเลือกตั้งโดยใช้ระบบแบ่งเขตคะแนนสูงสุด (ผู้สมัครรายที่ได้คะแนนนำในเขตเลือกตั้งนั้นจะเป็นผู้ชนะ) คะแนนที่สองใช้สำหรับพรรคการเมือง ในการนับคะแนนแรกจบลง คะแนนที่สองจะเริ่มมีบทบาทสำคัญ โดยพรรคการเมืองต่างๆ จะได้รับสมาชิก (ผู้แทน) เพิ่มเติมในสภาเพื่อให้สอดคล้องกับคะแนนเสียงเป็นร้อยละที่ได้รับจากการเลือกตั้ง โดยวิธีนี้มีจุดประสงค์ให้คะแนนเสียงต่อที่นั่งในสภาที่ได้มีความสมดุล และทำให้การเลือกตั้งมีความเป็นธรรมมากขึ้น
ผู้ลงคะแนนไม่จำเป็นจะต้องเลือกพรรคการเมืองเดียวกันทั้งแบบแบ่งเขตและแบบภูมิภาค หากผู้ลงคะแนนเลือกพรรคการเมืองต่างพรรคในแต่ละแบบจะเรียกว่า "การลงคะแนนเสียงแตก" (split-ticket voting) ส่วนในระดับภูมิภาคนั้น ผู้ลงคะแนนเลือกพรรคการเมืองพรรคใดพรรคหนึ่ง แต่ไม่สามารถทำการเปลี่ยนแปลงใดๆ ต่อลำดับของผู้สมัครในบัญชีรายชื่อได้ ส่วนในคะแนนเสียงแบบแบ่งเขตนั้นผู้ลงคะแนนมักจะลงคะแนนเลือกที่ตัวผู้สมัครมากกว่าพรรคการเมือง
อะห์มดาบาด
อะห์มดาบาด (અમદાવાદ; Ahmedabad) หรือ อัมดาวาท (Amdavad) เป็นเมืองใหญ่ที่สุดและอดีตเมืองหลวงของรัฐคุชราต ประเทศอินเดีย เมืองก่อตั้งเมื่อวันที่ 26 กุมภาพันธ์ ค.ศ. 1411 โดยพระเจ้าอาหมัดที่ 1 แห่งคุชราต เมืองมีประชากรมากกว่า 5.5 ล้านคน และอาจมากถึง 6.3 ล้านคน เป็นเมืองใหญ่อันดับ 5 และเขตนครใหญ่เป็นอันดับ 7 ของอินเดีย เมืองตั้งอยู่ริมฝั่งแม่น้ำสาพรมตี
สโมสรฟุตบอลลิเวอร์พูลในฤดูกาล 2020–21
ฤดูกาล 2020–21 เป็นฤดูกาลที่ 129 ของสโมสรฟุตบอลลิเวอร์พูล และเป็นฤดูกาลที่ 59 ติดต่อกันบนลีกสูงสุดของฟุตบอลอังกฤษ นอกจากจะแข่งขันในพรีเมียร์ลีกแล้ว สโมสรได้เข้าแข่งขันในรายการ เอฟเอคัพ, อีเอฟแอลคัพ, เอฟเอคอมมิวนิตีชีลด์และยูฟ่าแชมเปียนส์ลีก โดยแข่งขันในช่วงระหว่างเดือนสิงหาคม ค.ศ. 2020 ถึงวันที่ 30 มิถุนายน ค.ศ. 2021
ฤดูกาลนี้สโมสรพบความยากลำบากอย่างเห็นได้ชัด เนื่องจากเกมการแข่งขันส่วนใหญ่นั้น แข่งขันโดยที่ไม่มีผู้ชมในสนามเนื่องจาก การระบาดทั่วของโควิด-19 และผู้เล่นชุดใหญ่ตำแหน่งกองหลังของสโมสรจำนวนสามคนได้รับบาดเจ็บระยะยาว ในช่วงต้นฤดูกาล สโมสรยังมีผลงานการเล่นที่ดีและเมื่อวันที่ 22 พฤศจิกายน ค.ศ. 2020 ลิเวอร์พูลทำลายสถิติเป็นสโมสรที่ไม่แพ้ใครในบ้านนานที่สุดในลีก (ซึ่งก่อนหน้านี้อยู่ที่ 63 นัด) โดยเอาชนะเลสเตอร์ซิตี ด้วยผลประตูรวม 3–0 สถิตินี้หยุดที่ 68 นัดเมื่อวันที่ 21 มกราคม ค.ศ. 2021 หลังลิเวอร์พูลแพ้เบิร์นลีย์ ในบ้านด้วยผลประตูรวม 0–1 ทำให้ลิเวอร์พูลครองสถิติดังกล่าวเป็นอันดับที่สองในประวัติศาสตร์ลีกสูงสุดของฟุตบอลอังกฤษ ลิเวอร์พูลชนะแปดนัดและเสมอสองนัดจากสิบนัดสุดท้ายในลีก รวมไปถึงนัดที่ อาลีซง ทำประตูในช่วงทดเวลาบาดเจ็บ ในนัดที่ลิเวอร์พูลชนะ เวสต์บรอมมิชอัลเบียน โดยเป็นประตูแรกของผู้รักษาประตูลิเวอร์พูลในประวัติศาสตร์ 129 ปีของสโมสร ส่งผลให้สโมสรได้เข้าไปเล่นใน ยูฟ่าแชมเปียนส์ลีก ฤดูกาล 2021–22
ภาพรวมการซื้อ-ขายผู้เล่น
รายจ่าย
ฤดูร้อน: ▼ £ 73,750,000
ฤดูหนาว: ▼ £ 1,500,000
รายรับ
ฤดูร้อน: ▲ £ 44,350,000
ฤดูหนาว: ▲ £ 500,000
ทั้งหมด: ▲ £ 44,850,000
ค่าใช้จ่ายสุทธิ
ฤดูร้อน: ▼ £ 29,400,000
ฤดูหนาว: ▼ £ 1,000,000
ทั้งหมด: ▼ £ 30,400,000
การแข่งขันกระชับมิตร
เมื่อวันที่ 19 สิงหาคม 2020 ลิเวอร์พูลประกาศว่าพวกเขาจะแข่งขันกระชับมิตรสองนัด เป็นส่วนหนึ่งของการเข้าค่ายฝึกซ้อมเพื่อเตรียมตัวก่อนเริ่มฤดูกาลในออสเตรีย
นัดการแข่งขัน
นัดการแข่งขันในลีกประกาศเมื่อวันที่ 20 สิงหาคม 2020
เอฟเอคัพ
ลิเวอร์พูลเข้าร่วมการแข่งขันรายการนี้ในรอบที่สาม การจับสลากจัดขึ้นเมื่อวันที่ 30 พฤศจิกายน ค.ศ. 2020 โดยถ่ายทอดสดผ่าน บีทีสปอร์ต
ฮัสกี้หน้าโง่กับอาจารย์เหมียวขาวของเขา
ฮัสกี้หน้าโง่กับอาจารย์เหมียวขาวของเขา (Immortality) เป็นละครโทรทัศน์จากประเทศจีน ดัดแปลงโดยปรับบางส่วนจากนวนิยายแนวบำเพ็ญเซียนเรื่อง ฮัสกี้หน้าโง่กับอาจารย์เหมียวขาวของเขา โดย  โร่วเปาปู้ชือโร่ว  นำแสดงโดย หลัว ยฺหวินซี และ เฉิน เฟย์ยฺหวี่ ละครเรื่องนี้คาดว่าออกอากาศทาง Tencent Video และทาง WeTV Thailand มีทั้งสิ้น 50 ตอน
เรื่องย่อ
เนื้อเรื่องเกิดในยุคโกลาหลที่โลกมนุษย์กำลังเผชิญการรุกรานของโลกปิศาจจากบริเวณรอยแยกของพิภพ ปรมาจารย์แข็งแกร่งอันดับหนึ่งในโลกหล้า ฉู่หว่านหนิง (หลัว ยฺหวินซี) ไม่เคยลืมปณิธานในการมาร่วมกับชาวโลกเพื่อบำเพ็ญเต๋าและพันธกิจที่จะปกป้องชีวิตบนโลก   เขาใช้วิชาเพื่อป้องกันไม่ให้พิภพเกิดรอยแยกและในขณะเดียวกันก็ใช้ความเห็นอกเห็นใจและความรักเพื่อโน้มน้าวจิตใจลูกศิษย์ที่หลงผิดอย่าง โม่หราน (เฉิน เฟย์ยฺหวี่) ให้กลับมาเดินในเส้นทางชอบธรรม ฉู่หว่านหนิงยังได้ถ่ายทอดคุณค่าของการเห็นแก่ส่วนรวมมากกว่าความปรารถนาส่วนตัวแก่โม่หราน  สุดท้ายคู่อาจารย์และลูกศิษย์ได้อุทิศชีวิตเพื่อต่อสู้ร่วมกับผู้บำเพ็ญอื่นๆเพื่อหยุดแผนการร้ายกาจของฝ่ายอธรรมและปกป้องโลก
ขั้นตอนพรีโปรดักชั่นและการถ่ายทำ
วันที่ 6 มกราคม 2020 CD HOME STUDIO ได้ประกาศรวมตัวนักแสดงซีรีส์ รวมถึงข้อมูลทีมงาน ซีรีส์เรื่องนี้ร่วมสร้างโดยบริษัท Tencent Penguin Pictures และ Otters Studio กำกับโดย เหอฉู่เผย, และผู้สร้างโดย Qi Shuai, Ye Fangcang และ Wang Yirong. วันที่ 8 มกราคม, มีการเปิดเผยว่าละครได้ถูกส่งให้หน่วยจัดการภาพยนตร์ วิทยุและโทรทัศน์ (ประเทศจีน)
สโมสรฟุตบอลลิเวอร์พูลในฤดูกาล 2020–21
รอบก่อนรองชนะเลิศ
การจับสลากรอบก่อนรองชนะเลิศ จัดขึ้นเมื่อวันที่ 19 มีนาคม ค.ศ. 2021
ผู้ช่วยทำประตู
ประตูบางลูกอาจจะไม่มีผู้ช่วยทำประตู
ฮัสกี้หน้าโง่กับอาจารย์เหมียวขาวของเขา
ขั้นตอนพรีโปรดักชั่นและการถ่ายทำ
ซีรีส์เริ่มถ่ายทำเมื่อวันที่ 24 เมษายน 2020 ที่ เหิงเตี้ยนเวิร์ลด์สตูดิโอ
สโมสรฟุตบอลลิเวอร์พูลในฤดูกาล 2020–21
รางวัลนักเตะยอดเยี่ยมประจำเดือนของสแตนดาร์ด ชาร์เตอร์ด
รางวัลนักเตะยอดเยี่ยมประจำเดือนของสโมสรจากการโหวตของแฟนบอลผ่านทางเว็บไซต์ Liverpoolfc.com
ฮัสกี้หน้าโง่กับอาจารย์เหมียวขาวของเขา
การคัดเลือกนักแสดง
วันที่ 21 มกราคม 2020 มีการประกาศว่า หลัว ยฺหวินซี และ เฉิน เฟย์ยฺหวี่ รับบทนักแสดงนำ
คอนเซ็ปท์และการออกแบบ
ทีมงานส่วนใหญ่ รวมถึงทีมออกแบบโลเกชั่น Hua Tian, ทีมวิชวลเอ็ฟเฟกท์ TimeAxis, ผู้กำกับทรงผมและแต่งหน้า Zeng Minghui และช่างภาพนิ่ง Li Ruoyu เคยทำงานในละครโรแมนติกแฟนตาซีปี 2018 เรื่อง มธุรสหวานล้ำ สลายเป็นเถ้าราวเกล็ดน้ำค้าง มาก่อน Chen Xin รับหน้าที่ผู้กำกับศิลป์ ในขณะที่ Huang Wei รับผิดชอบออกแบบเครื่องแต่งกาย  วันที่ 21 มกราคม 2020 ภาพคอนเซ็ปท์ที่ออกแบบโดย Hua Tian ถูกปล่อยทางเว่ยปั๋วทางการของซีรีส์
เกมมือถือโปเยโปโลเย-ฮ่าวอีสิง
ฮัสกี้หน้าโง่กับอาจารย์เหมียวขาวของเขา มีการออกเป็นส่วนขยายของ เกมมือถือโปเยโปโลเย และปล่อยออกสู่ท้องตลาดในประเทศจีนเมื่อ 15 ก.ค.64 มีการทำ MV โปรโมทอ้างอิงเนื้อหาจากนิยายพร้อมเพลงประกอบ ได้แก่ เพลง《恨错》(เกลียดคนผิด) ร้องโดย 小千 และเพลง 《余生付雪夜》(คืนหิมะที่หนาวเหน็บชั่วชีวิต)
ฟริตส์ โกลด์ชเมดิง
ฟริตส์ โกลด์ชเมดิง (Frits Goldschmeding) เกิดเมื่อวันที่ 2 สิงหาคม ค.ศ. 1933 เป็นนักธุรกิจชาวดัตช์ผู้ก่อตั้งรันด์สตัดโฮลดิง บริษัทข้ามชาติด้านการสรรหาบุคลากร
ประวัติและเส้นทางอาชีพ
โกลด์ชเมดิง เกิดเมื่อวันที่ 2 สิงหาคม ค.ศ. 1933 และสำเร็จการศึกษาระดับปริญญาเอกจากมหาวิทยาลัยเสรีอัมสเตอร์ดัม
โกลด์ชเมดิงก่อตั้งบริษัทเอาท์เซนด์บูโรอัมสเติลเฟน (Uitzendbureau Amstelveen) เมื่อปี ค.ศ. 1960 ก่อนจะเปลี่ยนชื่อเป็นรันด์สตัดเมื่อ ค.ศ. 1964 โกลด์ชเมดิงนำบริษัทเข้าจะทะเบียนในตลาดหลักทรัพย์เมื่อ ค.ศ. 1990 และในปี ค.ศ. 2008 ได้รวมกับกลุ่มเฟดิออร์ ก่อตั้งเป็นรันด์สตัดโฮลดิง
นิตยสารฟอบส์เปิดเผยว่า โกลด์ชเมดิงถือหุ้นร้อยละ 35 ทำให้มีมูลค่าทรัพย์สินสุทธิ 4.2 พันล้านดอลลาร์สหรัฐในเดือนตุลาคม ค.ศ. 2019 จึงเป็นบุคคลที่ร่ำรวยที่สุดอันดับสองของประเทศเนเธอร์แลนด์
ชีวิตส่วนตัว
โกลด์ชเมดิงแต่งงานแล้วและมีบุตร 3 คน อาศัยอยู่ที่อัมสเตอร์ดัม เนเธอร์แลนด์
วอลเลย์บอลหญิงเซเรียอา 1
วอลเลย์บอลหญิงเซเรียอา 1 (Lega Pallavolo Femminile Serie A1) เป็นการแข่งขันวอลเลย์บอลหญิงอาชีพระดับสูงสุดของประเทศอิตาลี ได้รับการก่อตั้งขึ้นในปี ค.ศ. 1946 ซึ่งอยู่ภายใต้การดูแลของสหพันธ์วอลเลย์บอลอิตาลี (Federazione Italiana Pallavolo, FIPAV) และเลกาปัลลาโวโลเซเรียอาเฟมมีนีเล (Lega Pallavolo Serie A femminile) เซเรียอา 1 ถือเป็นหนึ่งในลีกสูงสุดระดับประเทศของผู้หญิงที่เก่าแก่ที่สุดในวอลเลย์บอลทวีปยุโรปและเป็นหนึ่งในลีกที่ประสบความสำเร็จมากที่สุดในยุโรปอีกด้วย
สโมสรที่ประสบความสำเร็จมากที่สุดคือ เตโอโดรา ราเวนนา ซึ่งชนะเลิศทั้งหมด 11 สมัย โดยแต่ละฤดูกาลจะนำเอาทีมชนะเลิศเซเรียอา 1 และโกปปาอีตาเลีย เข้าร่วมแข่งขันซูแปร์โกปปาอีตาเลียนา ในกรณีที่ทีมชนะเลิศทั้งสองรายการเป็นทีมเดียวกัน ทีมรองชนะเลิศเซเรียอา 1 จะได้สิทธิ์เข้าร่วมแข่งขันแทน
ม้าลายเกรวี
ม้าลายเกรวี หรือ ม้าลายอิมพีเรียล (Grévy's zebra, Imperial zebra) เป็นม้าลายที่มีขนาดใหญ่ที่สุด สามารถพบได้ในป่าของประเทศเคนยาและประเทศเอธิโอเปีย เมื่อเทียบกับม้าลายชนิดอื่น ม้าลายเกรวีตัวสูงกว่า หูใหญ่กว่า และลายแคบกว่า ม้าลายชนิดนี้ถูกตั้งชื่อเป็นเกียรติแก ชูเลส เกรวี ประธานาธิบดีแห่งสาธารณรัฐฝรั่งเศส โดยรัฐบาลของแอบบินซินเนีย ในพื้นที่ตอนกลางของประเทศเคนยาม้าลายเกรวีจะอาศัยอยู่ร่วมกันกับม้าลายธรรมดา
ลักษณะ
ม้าลายเกรวีเป็นม้าลายที่ใหญ่ที่สุด ยาว 2.5–2.75 เมตร จากหัวถึงหาง หางยาว 38–75 เซนติเมตร สูง 1.45–1.6 เมตรจรดไหล่ น้ำหนัก 350–450 กิโลกรัม ลายแคบและเบียดชิดกันมาก ลายที่คอจะกว้างที่สุด ตรงกันข้าม ลายที่ขาจะแคบที่สุด ที่ท้องและโคนหางไม่มีลาย ม้าลายเกรวีมีลายแคบที่สุดในบรรดาม้าลายด้วยกัน หูใหญ่ กลม เป็นรูปกรวย หัวใหญ่ ยาว แคบ คล้ายล่อ แผงคอจะสูงและชัน ลูกม้ามีแผงคอยาวถึงหลัง นอกจากนี้แล้ว ม้าลายเกรวีเป็นม้าลายที่ไม่ได้มีสังคมในฝูงที่ใกล้ชิดเหมือนกับม้าลายธรรมดา มีการเกื้อกูลช่วยเหลือกันน้อยมาก
จากลวดลายที่แปลกไปจากม้าลายชนิดอื่น ๆ ทำให้ม้าลายเกรวีถูกล่าอย่างหนักในอดีต จนเกือบจะสูญพันธุ์ จนกว่าจะมีกฎหมายอนุรักษ์ออกมาคุ้มครองก็เกือบจะสายไปแล้ว
วอลเลย์บอลชายชิงแชมป์ยุโรป รุ่นอายุไม่เกิน 17 ปี
วอลเลย์บอลชายชิงแชมป์ยุโรป รุ่นอายุไม่เกิน 17 ปี (Boys' U17 European Volleyball Championship) เป็นการแข่งขันวอลเลย์บอลสำหรับนักกีฬาที่มีอายุไม่เกิน 17 ปี จัดขึ้นโดยสมาพันธ์วอลเลย์บอลยุโรป (ซีอีวี) การแข่งขันครั้งแรกจัดขึ้นในปี ค.ศ. 2017 และจัดขึ้นทุก ๆ 2 ปี
การแข่งขันครั้งล่าสุดจัดขึ้นที่ประเทศตุรกี ทีมที่ชนะเลิศคือ ทีมชาติสโลวีเนีย
รหัสเที่ยวบิน
รหัสเที่ยวบิน (อังกฤษ: flight number) ประกอบไปด้วยรหัสของสายการบินและเลขเที่ยวบิน เพื่อที่จะแสดงถึงเที่ยวบินนั้นโดยเฉพาะ รหัสเที่ยวบินไม่ควรที่จะเกี่ยวข้องกับ รหัสประจำเครื่องบินใช้เป็นสัญญาณเรียกขานในการบิน ในรหัสเที่ยวบินหนึ่งอาจบินหลายเที่ยวบินในหนึ่งวัน และรหัสเที่ยวบินหนึ่งอาจใช้กับเครื่องบินหลายลำ
หลักการในการตั้งรหัสเที่ยวบิน
ในการตั้งรหัสเที่ยวบินมีใช้หลายรูปแบบ ในบางสายการบิน เส้นทางที่เดินทางไปทิศตะวันออกและทิศเหนือตั้งรหัสเที่ยวบินเป็นเลขคู่ และเส้นทางไปทิศตะวันตกและทิศใต้ตั้งรหัสเที่ยวบินเป็นเลขคี่ ในขณะที่บางสายการบินใช้เลขคี่สำหรับเส้นทางที่ออกจากศูนย์กลางการบิน และเลขคู่ถัดไปสำหรับเส้นทางที่บินกลับในเส้นทางเดียวกัน ในเส้นทางที่มีการบินหลายเที่ยวบินต่อวัน เลขเที่ยวบินจะเพิ่มขึ้นเฉพาะในวันเดียวกัน เช่น เที่ยวบินจากจุด ก ไป จุด ข ใช้รหัสเที่ยวบิน 101 เส้นทางจาก จุด ข ไป จุด ก จะใช้รหัสเที่ยวบิน 102 เที่ยวบินไป-กลับ ถัดไปที่บินในเส้นทางเดียวกัน จะใช้รหัสเที่ยวบิน 103 และ 104
จำนวนหลักของรหัสเที่ยวบิน
รหัสเที่ยวบินที่น้อยกว่า 3 หลัก ส่วนใหญ่จะเป็นเที่ยวบินระยะไกลหรือเที่ยวบินพิเศษ เที่ยวบินที่ 1 โดยมากจะเป็น "เรือธง" ของการให้บริการ เช่น บริติชแอร์เวย์ เที่ยวบินที่ BA 1 เป็นเที่ยวบิน ที่ออกในตอนเช้า ในเส้นทาง ลอนดอน (ท่าอากาศยานลอนดอนซิตี)-แชนนอน (ท่าอากาศยานแชนนอน)-นครนิวยอร์ก (ท่าอากาศยานนานาชาติจอห์น เอฟ. เคนเนดี) แอร์นิวซีแลนด์ เที่ยวบินที่ NZ 1 เป็นเที่ยวบินที่ให้บริการจาก ลอนดอน (ท่าอากาศยานลอนดอนฮีทโธรว์) สู่ ออกแลนด์ (ท่าอากาศยานนานาชาติออกแลนด์) ผ่าน ลอสแอนเจลิส (ท่าอากาศยานนานาชาติลอสแอนเจลิส) ควอนตัส เที่ยวบินที่ QF 1 เรียกว่า Kangaroo Route บินจาก ซิดนีย์ (ท่าอากาศยานนานาชาติคิงส์ฟอร์ดสมิธ) ผ่าน ดูไบ (ท่าอากาศยานนานาชาติดูไบ) สู่ ลอนดอน (ท่าอากาศยานลอนดอนฮีทโธรว์) อเมริกันแอร์ไลน์ เที่ยวบินที่ AA 1 บินทุกวันจาก นครนิวยอร์ก (ท่าอากาศยานนานาชาติจอห์น เอฟ. เคนเนดี) สู่ ลอสแอนเจลิส (ท่าอากาศยานนานาชาติลอสแอนเจลิส) และ แอล อัล อิสราเอลแอร์ไลน์ เที่ยวบินที่ LY 1 บินทุกวันจาก เทลอาวีฟ (ท่าอากาศยานนานาชาติเบนกูเรียน ) สู่ นครนิวยอร์ก (ท่าอากาศยานนานาชาติจอห์น เอฟ. เคนเนดี) รหัสเที่ยวบินสี่หลัก ในช่วง 3000 ถึง 5999 โดยมากจะเป็นเที่ยวบินพันธมิตรในระดับภูมิภาค และ รหัสเที่ยวบินที่มากกว่า 6000 ปกติจะเป็นเที่ยวบินที่มีข้อตกลงการบินโดยใช้รหัสเที่ยวบินร่วมกัน รวมถึงในรถไฟความเร็วสูงด้วย
เช่นเดียวกันเที่ยวบินที่ใช้รหัสเที่ยวบินมากกว่า 9000 มักจะเป็นเที่ยวบินที่บินโดยไม่มีผู้โดยสาร เที่ยวบินที่อยู่ระหว่างการนำไปซ่อมบำรุง เที่ยวบินที่เดินทางจากสนามบินหนึ่งไปอีกสนามบินหนึ่งเพื่อเริ่มต้นเที่ยวบินเชิงพาณิชย์ต่อไป เที่ยวบินที่รหัสเที่ยวบินขึ้นต้นด้วย 8 มักเป็นเที่ยวบินเหมาลำ แต่โดยมากจะขึ้นอยู่กับสายการบิน
การเปลี่ยนรหัสเที่ยวบิน
รหัสเที่ยวบินจะมีการเปลี่ยนเมื่อเกิดอุบัติเหตุที่ร้ายแรง เช่น เหตุการณ์ชนของ การบินไทย เที่ยวบินที่ 311 การบินไทยเปลี่ยนรหัสเที่ยวบินในเส้นทางเดียวกันเป็น 319 เช่นเดียวกับ อเมริกันแอร์ไลน์ เที่ยวบินที่ 77 ซึ่งบินจากท่าอากาศยานนานาชาติวอชิงตัน ดัลเลส ที่ วอชิงตัน ดี.ซี. สู่ ท่าอากาศยานนานาชาติลอสแอนเจลิส เปลี่ยนรหัสเที่ยวบินเป็น 149 หลังเหตุการณ์วินาศกรรม 11 กันยายน พ.ศ. 2544 เที่ยวบินล่าสุดที่มีการเปลี่ยนรหัสเที่ยวบินคือ แอโรฟลอต เที่ยวบินที่ 1492 โดยเปลี่ยนรหัสเที่ยวบินเป็น 1316
มารีแห่งฝรั่งเศส เคาน์เตสแห่งช็องปาญ
มารีแห่งฝรั่งเศส (Marie of France) เป็นเจ้าหญิงฝรั่งเศสและเคาน์เตสแห่งช็องปาญ ทรงเป็นผู้สำเร็จราชการแผ่นดินแห่งอาณาจักรเคานต์ช็องปาญในปี ค.ศ. 1179 – 1181 และ ค.ศ. 1190 – 1197
พระองค์เป็นพระธิดาคนโตของพระเจ้าหลุยส์ที่ 7 แห่งฝรั่งเศสกับดัชเชสอาลีเยนอร์แห่งอากีแตน การอภิเษกสมรสของพระบิดามารดาถูกประกาศเป็นโมฆะในปี ค.ศ. 1152 และสิทธิ์ในการเลี้ยงดูมารีกับพระขนิษฐา อลิกซ์ ตกเป็นของพระบิดา ทั้งหลุยส์และเอเลนอร์แต่งงานใหม่เร็วมาก โดยเอเลนอร์จะกลายเป็นพระราชินีแห่งอังกฤษในฐานะคู่สมรสของพระเจ้าเฮนรีที่ 2 มารีมีพี่น้องร่วมพระบิดา-พระมารดาเป็นจำนวนมาก รวมถึงพระเจ้าฟิลิปที่ 2 แห่งฝรั่งเศส กับพระเจ้าจอห์นและพระเจ้าริชาร์ดที่ 1 แห่งอังกฤษ
ชีวิตช่วงแรก
มารีเป็นพระราชธิดาในอาลีเยนอร์แห่งอากีแตนกับพระเจ้าหลุยส์ที่ 7 แห่งฝรั่งเศส การอภิเษกสมรสของทั้งคู่สั่นคลอนในตอนที่เอเลนอร์ให้กำเนิดพระธิดาคนที่สอง อลิกซ์ ในปี ค.ศ. 1151 และทั้งคู่รู้ตัวว่าพวกตนไม่น่าจะมีพระโอรส กฎหมายแซลิกตีความได้ว่าพระธิดาหรือสามีของพระธิดาไม่มีสิทธิ์สืบทอดราชบัลลังก์ฝรั่งเศส เอเลนอร์กับหลุยส์จึงให้การอภิเษกสมรสถูกประกาศเป็นโมฆะในปี ค.ศ. 1152 ตอนแรกเอเลนอร์กลับไปอยู่ที่อากีแตนและต่อมาแต่งงานกับทายาทในราชบัลลังก์อังกฤษ เฮนรี ฟิตซ์เอ็มเพรส อลิกซ์กับมารีถูกทิ้งให้อยู่ที่ฝรั่งเศสกับพระบิดาและพระมารดาเลี้ยงในเวลาต่อมา
การแต่งงาน
ในปี ค.ศ. 1160 เมื่อหลุยส์อภิเษกสมรสกับพระมเหสีคนที่สาม อาเดลแห่งช็องปาญ หลุยส์หมั้นหมายพระธิดา อลิกซ์กับมารี กับพี่น้องชายของพระมเหสีคนใหม่ มารีกับอองรี เคานต์แห่งช็องปาญ แต่งงานกันในปี ค.ศ. 1164
อองรีไปสู้รบในดินแดนศักดิ์สิทธิ์ ทิ้งให้มารีเป็นผู้สำเร็จราชการแผ่นดิน ในช่วงที่อองรีไม่อยู่ พระอนุชาร่วมบิดาของมารี ฟิลิป สืบทอดต่อจากพระบิดาเป็นกษัตริย์ และยึดเอาดินแดนที่ตกเป็นของพระมเหสีม่ายของพระมารดา อาเดลแห่งช็องปาญ ที่เป็นพี่น้องหญิงของสามีของมารีไป
มารีกับคนอื่นๆ ร่วมมือกับอาเดลต่อต้านการกระทำของฟิลิป เมื่ออองรีกลับมาจากดินแดนศักดิ์สิทธิ์ มารีกับฟิลิปหาทางออกให้กับความขัดแย้งของทั้งคู่ได้
การเป็นม่าย
เมื่ออองรีตายในปี ค.ศ. 1181 มารีทำหน้าที่เป็นผู้สำเร็จราชการแผ่นดินให้บุตรชาย อองรีที่ 2 จนถึงปี ค.ศ. 1187 เมื่ออองรีที่ 2 ไปดินแดนศักดิ์สิทธิ์เพื่อต่อสู้ในสงครามครูเสด มารีก็ทำหน้าที่เป็นผู้สำเร็จราชการแผ่นดินอีกครั้ง
พระองค์เกษียณตนไปอยู่ที่สำนักชีฟงแต็งซ์-เลซ์-นนซ์ ใกล้กับโมซ์ และสิ้นพระชนม์ที่นั่นในปี ค.ศ. 1198 ทรงถูกฝังในอาสนวิหารโมซ์
พระโอรส-ธิดา
ในปี ค.ศ. 1164 มารีอภิเษกสมรสกับอองรีที่ 1 เคานต์แห่งช็องปาญ ทั้งคู่มีพระโอรส-ธิดาด้วยกันสี่พระองค์
แหล่งข้อมูล
https://www.thoughtco.com/marie-of-france-countess-of-champagne-3529711
สโมสรฟุตบอลตราด
สโมสรฟุตบอลจังหวัดตราด เป็นสโมสรฟุตบอลอาชีพจากจังหวัดตราด ปัจจุบันลงแข่งขันในระดับไทยลีก โดยสโมสรเคยลงแข่งขันในลีกสูงสุดของประเทศไทยเป็นครั้งแรกในฤดูกาล 2562
ประวัติสโมสร
สโมสรฟุตบอลจังหวัดตราด ก่อตั้งขึ้นในปี 2555 จากการริเริ่มของชมรมกีฬาฟุตบอลของจังหวัด เพื่อส่งเข้าร่วมการแข่งขัน เอไอเอสลีกภูมิภาค ดิวิชั่น 2 ปี พ.ศ. 2555 โดย วิเชียร ทรัพย์เจริญ นายกองค์การบริหารส่วนจังหวัดตราด เป็นที่ปรึกษาของสโมสร โดยมีฉายาของสโมสรในช่วงแรกว่า "สิงห์ร้ายตะวันออก"
ซึ่งในปีแรกของการแข่งขัน สโมสรทำผลงานได้ดีโดยจบอันดับสามของการแข่งขันฯ ในโซนภาคกลางและภาคตะวันออก และผ่านเข้ารอบไปทำการแข่งขันในรอบแชมเปี้ยนส์ ลีก และจบด้วยตำแหน่งชนะเลิศ ของสาย บี ได้สิทธิ์เลื่อนชั้นไปทำการแข่งขัน ดิวิชั่น 1 ปี 2556 และได้รองชนะเลิศการแข่งขันในปีนั้นอีกด้วย
ทว่า ในฤดูกาลถัดมา (ฤดูกาล 2558) ผลงานของสโมสรไม่ดีนัก โดยจบฤดูกาลด้วยอันดับที่ 20 ซึ่งเป็นอันดับสุดท้าย มี 27 คะแนน จาก 38 นัด ตกชั้นกลับไปแข่งขัน ลีกภูมิภาคในปีถัดมา
ที่ตั้งสโมสรและสนามเหย้า
สโมสรใช้สนามกีฬากลางจังหวัดตราด เป็นสนามเหย้า โดยรายละเอียดของสนามนั้นเป็นสนามกีฬาอเนกประสงค์ ตั้งอยู่ที่ ถนนเนินตาแมว ต.วังกระแจะ อ.เมืองตราด จ.ตราด โดยเป็นที่ตั้งของศูนย์การกีฬาแห่งประเทศไทย จังหวัดตราด และโรงเรียนกีฬาจังหวัดตราด ดำเนินการโดยองค์การบริหารส่วนจังหวัดตราด
ยูฟ่ายูโรปาลีก นัดชิงชนะเลิศ 2016
ยูฟ่ายูโรปาลีก นัดชิงชนะเลิศ 2016, เป็นการแข่งขันฟุตบอลนัดชิงชนะเลิศของยูฟ่ายูโรปาลีก ฤดูกาล 2015–16, โดยเป็นการแข่งขันฟุตบอลที่จะจัดขึ้นที่ ซังคท์ยาค็อพ-พาร์ค ในบาเซิล ประเทศสวิตเซอร์แลนด์ ในวันที่ 18 พฤษภาคม พ.ศ. 2559.
โดยทีมที่ชนะเลิศจะได้สิทธิ์ในการลงเล่นยูฟ่าซูเปอร์คัพ 2016, กับทีมที่ชนะเลิศของการแข่งขัน ยูฟ่าแชมเปียนส์ลีก ฤดูกาล 2015–16. พวกเขาจะมีสิทธิ์ได้เข้ารอบสำหรับรอบเพลย์ออฟของการแข่งขัน ยูฟ่าแชมเปียนส์ลีก ฤดูกาล 2016–17, หรือรอบแบ่งกลุ่มถ้ากฏจองสิทธิ์สำหรับทีมแชมป์เก่าแชมเปียนส์ลีกไม่ได้ถูกใช้.
สนามแข่งขัน
ซังคท์ยาค็อพ-พาร์ค ได้รับการเลือกให้เป็นสนามแข่งขันในนัดชิงชนะเลิศจากคณะกรรมการของยูฟ่า ในการประชุมเมื่อวันที่ 18 กันยายน พ.ศ. 2558. โดยนับเป็นครั้งแรกของสโมสรยุโรปในการเป็นเจ้าภาพสำหรับสนามนี้, แม้ว่าก้อนหน้านี้จะมีสนามกีฬาที่เป็นชื่อเดียวกันมาก่อน, สนามกีฬาซังคท์ยาค็อพ, ซึ่งเปิดใช้งานในปี ค.ศ. 1954 สำหรับ ฟุตบอลโลก 1954 และได้ปิดตัวลงไปเมื่อปี ค.ศ. 1998, ได้รับเป็นเจ้าภาพในนัดชิงชนะเลิศถึงสี่ครั้ง ยูโรเปียนคัพวินเนอร์สคัพ นัดชิงชนะเลิศใน 1969, 1975, 1979 และ 1984.
ปัจจุบันสนามซังคท์ยาค็อพ-พาร์ค, มีชื่อเล่นว่า "ย็อกเกลี" โดยแฟนบอล, ได้ถูกสร้างขึ้นในปี ค.ศ. 1998 และได้เปิดใช้งานในปี ค.ศ. 2001, และเป็นสนามเหย้าของ สโมสรฟุตบอลบาเซิล. อีกทั้งสนามนี้ยังถูกใช้จัดเป็นเจ้าภาพครั้งที่หกในการแข่งขัน ฟุตบอลชิงแชมป์แห่งชาติยุโรป 2008, ประกอบไปด้วยนัดเปิดสนามและรอบรองชนะเลิศ. ซึ่งความจุสนามในปัจจบันอยู่ที่ 38,512, แต่ได้ถูกลดลงไปเกือบ 36,000 ที่นั่งสำหรับการแข่งขันของยูฟ่า.
หลังจากที่บาเซิลได้ย้ายไปยูโรปาลีกหลังจากเสียประตูให้กับ มัคคาบี เทล อาวีฟ โดยกฏยิงประตูทีมเยือน, บาเซิลมีโอกาสที่จะเป็นทีมแรกที่จะชนะการแข่งขันในสนามเหย้าของตัวเองนับตั้งแต่ ไฟเยอโนร์ด ในการแข่งขัน 2002, และจะเป็นครั้งแรกที่จะชนะภายใต้แบนเนอร์ยูโรปาลีก. ความเป็นไปได้ในเรื่องนี้จะจบลงหลังจากที่บาเซิลถูกเขี่ยตกรอบในรอบ 16 ทีมสุดท้ายโดย เซบิยา.
เส้นทางสู่นัดชิงชนะเลิศ
หมายเหตุ: ในตาราง, ผลการแข่งขันของผู้เข้าชิงชนะเลิศจะได้รับเป็นชื่อแรก (H = เหย้า; A = เยือน).
ทูต
ทูตสำหรับการแข่งขันในนัดชิงชนะเลิศครั้งนี้คือ อาเลกซานเดอร์ ฟราย กองหน้าทีมชาติสวิตเซอร์แลนด์และสโมสรฟุตบอลเอฟซี บาเซิล.
สัญลักษณ์
ยูฟ่าได้เปิดตัวสัญลักษณ์หรือโลโก้สำหรับการแข่งขันนัดชิงชนะเลิศ ในวันที่ 28 สิงหาคม พ.ศ. 2558 ที่โมนาโก ก่อนการจับสลากแบ่งสายรอบแบ่งกลุ่ม โดยสัญลักษณ์มี บาเซิล แลนด์มาร์ก มาร์เก็ตปลาตซ์.
ผู้ตัดสิน
ผู้ตัดสินชาวสวีเดน ยูนัส เอริกซอน ได้ถูกประกาศให้เป็นผู้ตัดสินในเกมนัดชิงชนะเลิศโดยยูฟ่าเมื่อวันที่ 10 พฤษภาคม ค.ศ. 2016.
เทคโนโลยีโกลไลน์
เทคโนโลยีโกลไลน์ ระบบ ฮอว์ก-อาย ได้ถูกนำมาใช้ในนัดนี้. นี่เป็นการแข่งขันยูฟ่าครั้งแรกที่จะใช้เทคโนโลยีโกลไลน์, ตามแต่ได้รับการอนุมัติโดยคณะกรรมการบริหารยูฟ่าในเดือนมกราคม ค.ศ. 2016.
รายละเอียด
สำหรับ "ทีมเหย้า" จะมีการจับสลากหลังจากการจับสลากรอบรองชนะเลิศไปแล้ว ซึ่งจะมีการจับสลากในวันที่ 15 เมษายน พ.ศ. 2559 ที่สำนักงานใหญ่ของยูฟ่า ณ เมืองนียง ประเทศสวิตเซอร์แลนด์.
รัฐอิสลามอิรักและลิแวนต์
รัฐอิสลามอิรักและลิแวนต์ (Islamic State of Iraq and the Levant, ย่อ: ISIL) หรือเรียก รัฐอิสลามอิรักและซีเรีย (Islamic State of Iraq and Syria; ย่อ: ISIS), รัฐอิสลามอิรักและอัชชาม (Islamic State of Iraq and ash-Sham) หรือรัฐอิสลาม (Islamic State; ย่อ: IS) เป็นกลุ่มนักรบสุดโต่งวะฮาบีย์/ญิฮัดสะละฟีย์ซึ่งตั้งตนเป็นรัฐเคาะลีฟะฮ์และรัฐอิสลาม กลุ่มนี้มีชาวอาหรับนิกายซุนนีย์จากประเทศอิรักและซีเรียเป็นผู้นำและเป็นส่วนใหญ่ ในเดือนมีนาคม 2558 กลุ่มควบคุมดินแดนที่มีประชากร 10 ล้านคนในประเทศอิรักและซีเรีย และควบคุมเหนือดินแดนขนาดเล็กในประเทศลิเบีย ไนจีเรียและอัฟกานิสถานผ่านกลุ่มท้องถิ่นที่ภักดี กลุ่มนี้ยังปฏิบัติการหรือมีสาขาในส่วนอื่นของโลก รวมถึงแอฟริกาเหนือและเอเชียใต้
วันที่ 29 มิถุนายน กลุ่มตั้งต้นเป็นรัฐเคาะลีฟะฮ์ทั่วโลก โดยมีอะบู บักร์ อัลบัฆดาดีเป็นเคาะลีฟะฮ์ และเปลี่ยนชื่อเป็นอัดเดาละฮ์ อัลอิสลามิยะฮ์ (الدولة الإسلامية, ad-Dawlah al-Islāmiyah "รัฐอิสลาม") ด้วยเป็นรัฐเคาะลีฟะฮ์ กลุ่มนี้อ้างอำนาจทางศาสนา การเมืองและทหารเหนือมุสลิมทุกคนทั่วโลก และว่า "ความชอบด้วยกฎหมายของทุก ๆ เอมิเรต กลุ่ม รัฐและองค์การเป็นโมฆะโดยการแผ่ขยายอำนาจของเคาะลีฟะฮ์และทหารของรัฐเคาะลีฟะฮ์มาถึงพื้นที่ของสิ่งเหล่านี้"  สหประชาชาติถือว่า ISIL รับผิดชอบต่อการละเมิดสิทธิมนุษยชนและอาชญากรรมสงคราม และองค์การนิรโทษกรรมสากลรายงานการล้างชาติพันธุ์ของกลุ่มใน "ขนาดที่ไม่เคยมีมาก่อน" สหประชาชาติ สหภาพยุโรป สหราชอาณาจักร สหรัฐอเมริกา ออสเตรเลีย แคนาดา อินโดนีเซีย มาเลเซีย ตุรกี ซาอุดีอาระเบีย สหรัฐอาหรับเอมิเรตส์ อียิปต์ อินเดียและรัสเซียประกาศให้กลุ่มนี้เป็นองค์การก่อการร้าย กว่า 60 ประเทศกำลังทำสงครามโดยตรงหรือโดยอ้อมต่อ ISIL
กลุ่มนี้กำเนิดเป็น "จามาต ตอฮิด วัล ญิฮัด" (Jama'at al-Tawhid wal-Jihad) ในปี 2542 ซึ่งสวามิภักดิ์ต่ออัลกออิดะฮ์ในปี 2547 กลุ่มนี้เข้าร่วมการก่อการกำเริบอิรักให้หลังการบุกครองอิรัก พ.ศ. 2546 โดยกำลังตะวันตก ในเดือนมกราคม 2549 กลุ่มนี้เข้ากับกลุ่มก่อการกำเริบซุนนีย์อื่นตั้งเป็นสภาชูรามุญาฮิดีน (Mujahideen Shura Council) ซึ่งประกาศตั้งรัฐอิสลามอิรัก (ISI) ในเดือนตุลาคม 2549 หลังสงครามกลางเมืองซีเรียอุบัติในเดือนมีนาคม 2554 ISI โดยมีอัลบัฆดาดีเป็นผู้นำ ส่งผู้แทนไปซีเรียในเดือนสิงหาคม 2554 นักรบเหล่านี้ตั้งชื่อตัวเองเป็นญับฮะตุลนุศเราะฮฺลิอะห์ลิอัชชาม (Jabhat an-Nuṣrah li-Ahli ash-Shām) หรือแนวอัลนุสรา (al-Nusra Front) และเข้าไปในอยู่ในพื้นที่ของซีเรียซึ่งมีมุสลิมซุนนีย์เป็นส่วนใหญ่จำนวนมาก ในผู้ว่าราชการอัรร็อกเกาะฮ์ อิดลิบ เดอีร์เอซซอร์ และอะเลปโป ในเดือนเมษายน 2556 อัลบัฆดาดีประกาศรวม ISI กับแนวร่วมอัลนุสราแล้วเปลี่ยนชื่อเป็นรัฐอิสลามอิรักและลิแวนต์ (ISIL) อย่างไรก็ดี อะบู มุฮัมมัด อัลจูลานี (Abu Mohammad al-Julani) และอัยมัน อัซเซาะวาฮิรี ผู้นำของอัลนุสราและอัลกออิดะฮ์ตามลำดับ ปฏิเสธการรวมดังกล่าว วันที่ 3 กุมภาพันธ์ 2557 หลังการแย่งอำนาจนานแปดเดือน อัลกออิดะฮ์เรียกกลุ่มนี้ว่า "สุดโต่งเกิน" และตัดความสัมพันธ์ทั้งหมดกับ ISIL โดยอ้างว่าไม่สามารถปรึกษาได้และไม่ยอมอ่อนข้ออย่างเปิดเผย" ในประเทศซีเรีย กลุ่มนี้ดำเนินการโจมตีภาคพื้นดินต่อทั้งกำลังรัฐบาลและกลุ่มแยกกบฏในสงครามกลางเมืองซีเรีย กลุ่มนี้มีความสำคัญหลังขับกำลังรัฐบาลอิรักออกจากนครสำคัญในภาคตะวันตกของอิรักในการรุกที่เริ่มเมื่อต้นปี 2557 การเสียดินแดนของอิรักแทบทำให้รัฐบาลอิรักล่มและทำให้สหรัฐรื้อฟื้นการปฏิบัติทางทหารใหม่ในอิรัก
เดือนตุลาคม 2557 กองกำลังเฉพาะกิจร่วมนำโดยสหรัฐเริ่มปฏิบัติการโจมตีรัฐอิสลามทางอากาศอย่างหนัก พร้อมด้วยสนับสนุนด้านที่ปรึกษา ยุทโธปกรณ์และการฝึกให้แก่กองทัพอิรักและกองทัพประชาธิปไตยซีเรีย ปฏิบัติการนี้สร้างความเสียหายให้รัฐอิสลามอย่างมาก เดือนกันยายน 2558 รัสเซียเริ่มปฏิบัติการทางอากาศในซีเรีย ซึ่งยิ่งสร้างความเสียหายแก่รัฐอิสลาม เดือนกรกฎาคม 2560 รัฐอิสลามเสียเมืองโมซูลซึ่งเป็นเมืองที่ใหญ่ที่สุด ตามด้วยอัรร็อกเกาะฮ์ซึ่งเปรียบเสมือนเป็นเมืองหลวงให้แก่กองทัพอิรัก หลังจากนั้น รัฐอิสลามเสียดินแดนมากขึ้นเรื่อย ๆ จนเดือนธันวาคม 2560 ไฮเดอร์ อัล-อะบาดี นายกรัฐมนตรีอิรักประกาศว่ากองทัพอิรักสามารถขับไล่ที่มั่นสุดท้ายของรัฐอิสลามในอิรักได้สำเร็จ เดือนมีนาคม 2562 รัฐอิสลามเสียที่มั่นสำคัญสุดท้ายในตะวันออกกลาง ในวันที่ 27 ตุลาคม 2562 อะบู บักร์ อัลบัฆดาดี เคาะลีฟะฮ์แห่งรัฐอิสลามปลิดชีพตัวเองด้วยระเบิดที่ติดไว้กับตัวหลังถูกหน่วยปฏิบัติการพิเศษสหรัฐไล่ล่า    วันที่ 31 ตุลาคม 2562 รัฐอิสลามยืนยันการเสียชีวิตของอัลบัฆดาดี และประกาศว่าอะบู อิบรอฮีม อัลฮาชิมี อัลกุเราะชีจะขึ้นเป็นเคาะลีฟะฮ์คนใหม่ วันที่ 3 กุมภาพันธ์ 2565 ทางการสหรัฐรายงานว่าอัลกุเราะชีปลิดชีพตนเองพร้อมสมาชิกในครอบครัวด้วยระเบิดหลังถูกหน่วยปฏิบัติการพิเศษสหรัฐบุกจู่โจมที่เมืองอัตมะฮ์ ทางตะวันตกเฉียงเหนือของประเทศซีเรีย วันที่ 10 มีนาคม 2565 อะบู โอมาร์ อัลมูฮาจีร์ โฆษกรัฐอิสลามอิรักและลิแวนต์ประกาศว่าอะบู อัลฮะซัน อัลฮาชิมี อัลกุเราะชีจะดำรงตำแหน่งเคาะลีฟะฮ์คนต่อไป วันที่ 30 พฤศจิกายน 2565 รัฐอิสลามอิรักและลิแวนต์ประกาศว่าอะบู อัลฮะซันเสียชีวิตในการต่อสู้ และอะบู อัลฮุสเซน อัลฮุสเซนี อัลกุเราะชีจะดำรงตำแหน่งเคาะลีฟะฮ์คนต่อไป
การหมุนเปลี่ยนท่าทารกจากภายนอก
การหมุนเปลี่ยนท่าทารกจากภายนอก (external cephalic version) เป็นหัตถการทางสูติศาสตร์ ทำเพื่อหมุนเปลี่ยนท่าของทารกที่อยู่ในท่าที่มีส่วนนำเป็นส่วนอื่น เปลี่ยนเป็นมีส่วนนำเป็นศีรษะ เพื่อให้สามารถคลอดทางช่องคลอดได้
ความเสี่ยงและภาวะแทรกซ้อน
ความเสี่ยงที่อาจเกิดขึ้นได้บ่อย เช่น สายสะดือพันกันหรือพันคอ รกลอกตัว คลอดก่อนกำหนด ถุงน้ำคร่ำแตกก่อนกำหนด และทำให้แม่เจ็บได้มาก
วิเชกราด
เมืองเป็นที่รู้จักจากสิ่งปลูกสร้างสมัยจักรวรรดิออตโตมัน เช่น สะพานเมห์เม็ด ปาชา โซโกโลวิช แหล่งมรดกโลกของยูเนสโก
ไคม์
ในปิศาจวิทยา ไคม์(Caim) หรือที่บางครั้งเรียกว่าคามิโอ (Camio) เป็นประมุขแห่งขุมนรก ผู้มีอสูรใต้บังคับบัญชา 30 กองและเป็นปิศาจตนที่ 53 ในบท อาร์สโกเอเทีย จากหนังสือกุญแจย่อยของโซโลมอน
เมื่อปรากฏกายนั้น ไคม์จะเป็นนกสีดำขนาดใหญ่ แต่จะแปลงร่างเป็นมนุษย์ถือดาบได้ บางครั้งไคม์จะปรากฏร่างเป็นมนุษย์ผู้แต่งกายหรูหราและมีปีกเหมือนนก ไคม์นั้นมีความสามารถในด้านโต้เถียงกับผู้อื่น และมีอำนาจที่ทำให้ผู้อัญเชิญสามารถเข้าใจความหมายของเสียงร้องของสัตว์ต่างๆและเสียงของน้ำได้ นอกจากนั้นยังสามารถตอบคำถามของสิ่งที่จะเกิดขึ้นในอนาคตได้อย่างแม่นยำ เมื่อตอบคำถามนั้น
อาชญา
อาชญา (आज्ञा) เป็นจักระที่หกตามความเชื่อของศาสนาฮินดูลัทธิตันตระและกุณฑาลินีโยคะ เชื่อว่าตั้งอยู่ภายในศีรษะหลังหว่างคิ้ว ซึ่งถือว่าเป็นตำแหน่งตาที่สาม
ในศาสนาฮินดูถือว่าอาชญาจักระเป็นจักระแห่งจิต คือดวงตาแห่งพุทธิปัญญา มนุษย์มองเห็นสิ่งต่าง ๆ ได้ในความฝันก็โดยอาศัยอาชญาจักระนี้ และพลังงานทางจิตวิญญาณจากสิ่งแวดล้อมจะเข้ามาในร่างกายผ่านจักระนี้ด้วย
นอกจากศาสนาฮินดูแล้ว ศาสนาพุทธแบบทิเบตและลัทธิอนุตตรธรรมก็ให้ความสำคัญกับอาชญาจักระด้วย ลัทธิอนุตตรธรรมเรียกอาชญาจักระว่าจุดญาณทวาร
มะเร็งผิวหนังในม้า
มะเร็งผิวหนัง หรือ เนื้องอก เป็นชนิดของมะเร็งที่พบบ่อยที่สุดในการตรวจม้า ที่ประมาณ 45 ถึง 80 เปอร์เซ็นต์ ของโรคมะเร็งที่ได้รับการตรวจทั้งหมด ซาร์คอยด์เป็นชนิดของโรคผิวหนังที่พบมากที่สุดและเป็นชนิดที่พบมากที่สุดของโรคมะเร็งโดยรวมในม้า ส่วนมะเร็งผิวหนังสะแควมัสเซลล์คาร์ซิโนมา เป็นมะเร็งผิวหนังชนิดที่สองที่พบโดยส่วนใหญ่ และตามด้วยชนิดเมลาโนมา ซึ่งมะเร็งผิวหนังสะแควมัสเซลล์คาร์ซิโนมาและเมลาโนมามักจะเกิดขึ้นในม้าที่มีอายุมากกว่า 9 ปี ในขณะที่ชนิดซาร์คอยด์โดยทั่วไปจะมีในม้าอายุ 3 ถึง 9 ปี การตัดเนื้อออกตรวจเป็นทางเลือกที่ใช้มากที่สุดในการตรวจมะเร็งผิวหนังในม้า แต่มีข้อห้ามสำหรับกรณีของชนิดซาร์คอยด์ ทั้งนี้การวินิจฉัยและการรักษาโรคจะมีประสิทธิภาพแตกต่างกันไป ขึ้นอยู่กับชนิดของโรคมะเร็ง, ระดับของการทำลายเนื้อเยื่อเฉพาะที่, หลักฐานของการแพร่กระจายไปยังอวัยวะอื่น (การแพร่กระจายของเซลล์มะเร็ง) และตำแหน่งของเนื้องอก ซึ่งไม่ใช่การแพร่กระจายของโรคมะเร็งทั้งหมด และบางส่วนสามารถรักษาให้หายหรือลดลงโดยการผ่าตัดเนื้อเยื่อมะเร็ง หรือผ่านการใช้ยาเคมีบำบัด
ซาร์คอยด์
ซาร์คอยด์ถือเป็น 39.9 เปอร์เซ็นต์ของมะเร็งทั้งหมดที่พบมากที่สุดสำหรับการวินิจฉัยม้า
ซุป
ซุป (soup) คืออาหารที่ทำมาจากเนื้อสัตว์ ผัก (ส่วนมากจะใช้แคร์รอตและมันฝรั่ง) น้ำสต๊อก น้ำผลไม้ และน้ำ แต่บางซุปก็มีการเติมเนย ไข่ ข้าว และแป้ง จะเสิร์ฟในอุณหภูมิที่ร้อน โดยซุปจะแบ่งเป็น 2 ประเภท คือ ซุปใสและซุปข้น
แอนคาเฟ
ประวัติ
ต่อมาในเดือนมิถุนายนพ.ศ.2548ได้ย้ายสังกัดไปขึ้นอยู่กับค่ายRedCafeวันที่30เมษายนพ.ศ.2550 ได้เกิดเรื่องที่ทำให้แฟนๆหลายคนรวมทั้งเพื่อนร่วมวงช็อกกับการถอนตัวของโบ (อดีตมือกีต้าร์)ซึ่งไลฟ์ในวันนั้นเองก็เป็นไลฟ์สุดท้ายของโบด้วย แต่วันที่18พฤษภาคมในปีเดียวกัน ได้มีการประกาศให้ทาคุยะและยูกิเข้ามารับหน้าที่เป็นสมาชิกใหม่ ทำให้วงยังคงเดินหน้าต่อไปและ「AN CAFE 2nd generation」จึงได้เริ่มขึ้น
วันที่22สิงหาคมพ.ศ.2550ได้วางซิงเกิลอันดับที่ 12『覚醒ヒロイズム～THE HERO WITHOUT A "NAME"～』(กักคุเซฮีโร่รึซึ่ม เดอะฮีโร่วิดเอาท์อะเนม) เปิดตัวและติดอันดับทอป20ของโอริกอนชาร์ตได้สำเร็จ
ต่อมา ในเดือนมกราคมพ.ศ.2553 การแสดงสด ณ บุโดกันโดมได้ถูกหยุดไปชั่วคราว
ความเคลื่อนไหวในต่างประเทศ
ความสำเร็จของแอนคาเฟยังไม่หยุดเพียงแค่ในประเทศญี่ปุ่นเท่านั้น ทั้งในยุโรป เอเชีย อเมริกาใต้และอเมริกาเหนือ เป็นต้น และยังครอบคลุมถึงประเทศใกล้เคียงด้วย
ยุทธวิธีทางทหาร
ยุทธวิธีทางทหาร เป็นศาสตร์และศิลป์ของการจัดกำลังทหาร เป็นเทคนิคสำหรับการจัดยุทโธปรกรณ์ในกับหน่วยรบและการใช้ยุทโธปกรณ์และหน่วยรบในการเผชิญหน้ากับศัตรูและเอาชนะศัตรูในการทำศึก การเปลี่ยนแปลงปรัชญาและเทคโนโลยีตั้งแต่อดีตถึงปัจจุบันถูกสะท้อนออกมาด้วยการเปลี่ยนแปลงยุทธวิธีทางทหาร ศาสตร์การทหารในปัจจุบัน ยุทธวิธีเป็นระดับที่ต่ำที่สุดในการวางแผนสามระดับ อันได้แก่ (1)แผนยุทธศาสตร์, (2)แผนปฏิบัติการ และ (3)แผนยุทธวิธี การวางแผนระดับสูงที่สุด คือ ยุทธศาสตร์ ซึ่งว่าด้วยกำลังทางทหารจะแปลเป็นวัตถุประสงค์ทางการเมืองอย่างไร โดยเชื่อมโยงว่าด้านการเมืองต้องการอะไรจึงต้องใช้กำลัง และเมื่อบรรลุสิ่งที่ต้องการอะไรบ้างจึงจะยุติสงคราม ระดับกลาง คือ แผนปฏิบัติการ เป็นการแปรแผนยุทธศาสตร์ลงไปเป็นแผนยุทธวิธี ซึ่งโดยหลักแล้วเกี่ยวข้องกับการจัดกำลังพลและกำหนดภาระหน้าที่ที่ต้องกระทำรวมทั้งกำหนดเป้าหมายที่ต้องบรรลุ ส่วนแผนยุทธวิธี เป็นการเตรียมแนวทางปฏิบัติเพื่อใช้สำหรับการตัดสินใจดำเนินการหรือตอบสนองต่ออุปสรรคเฉพาะหน้าในรูปแบบต่างๆขณะทำศึก โดยพื้นฐานความเข้าใจทั่วๆไป การตัดสินใจทางยุทธวิธี เป็นไปเพื่อให้บรรลุผลดีที่สุดและส่งประโยชน์เฉพาะหน้าโดยทันทีซึ่งเป็นขอบเขตในภาพเล็ก ในขณะที่การตัดสินใจทางยุทธศาสตร์ กระทำเพื่อบรรลุประโยชน์สูงสุดโดยภาพรวมอันเป็นขอบเขตภาพใหญ่สุด ซึ่งไม่คำนึงถึงผลลัพท์ในเชิงยุทธวิธี
แนวคิด
ยุทธวิธีทางทหารเป็นทั้งศาสตร์และศิลป์ ยุทธวิธีทางทหารตอบคำถามว่าควรจัดวางกำลังพลและใช้กำลังพลอย่างไรจึงจะดีที่สุด การปฏิบัติหลายๆอย่างไม่มีการเปลี่ยนแปลงใดๆเลยตั้งแต่การสงครามถือกำเนิดขึ้นในโลก เช่น การซุ่มโจมตี, การค้นหาและเข้าตีจากด้านข้าง, การตรวจตราและลาดข่าวอย่างสม่ำเสมอ, การสร้างและการใช้สิ่งกีดขวางเป็นเครื่องป้องกัน เป็นต้น วิธีที่ว่าด้วยการใช้ภูมิประเทศเพื่อความได้เปรียบมากที่สุดก็ไม่ได้เปลี่ยนมาก พื้นที่สูง, แม่น้ำ, หล่มโคลน, ทางสัญจร, คอคอด และปราการธรรมชาติ ล้วนสามารถใช้ได้หลากหลายรูปแบบ ก่อนคริตศตวรรษที่สิบเก้า ยุทธวิธีทางทหารมากมายล้วนถูกตีกรอบให้คำนึงถึงแต่พื้นที่การรบ ซึ่งเกี่ยวกับการเคลื่อนกำลังพลอย่างไรระหว่างการต่อสู้ในพื้นที่เปิดเป็นหลัก แต่ในปัจจุบัน มียุทธวิธีพิเศษเฉพาะทางต่างๆเกิดขึ้นเพื่อตอบสนองสถานการณ์ในหลากหลายรูปแบบ ยกตัวอย่างเช่น ยุทธวิธีรักษาความปลอดภัยให้กับห้องภายในอาคาร
ปัจจัยที่ทำให้เกิดความแตกต่างและการเปลี่ยนแปลงทางยุทธวิธีที่สำคัญที่สุดคือ มุมมองด้านเทคโนโลยีพร้อมทั้งสังคมวิทยาของเหล่าทหาร เทคโนโลยีและความแตกต่างเชิงสังคมถูกสะท้อนออกมาเป็นความหลากหลายที่แตกต่างกันของทหารและนักรบ เช่น นักรบกรีกโบราณ (กรีกฮ็อปปริเต), ทหารโรมัน, อัศวินยุคกลาง, พลธนูบนหลังม้าแบบเติร์ก-มองโกล, พลหน้าไม้จีน, ทหารราบเสื้อแดงอังกฤษ หรือ Air Cavalry trooper และ ชนชาติ สปาร์ต้า (Sparta) แต่ละประเภทมีลักษณะเฉพาะและข้อจำกัดในแบบของตนเอง เช่น ยุโธปกรณ์ที่ใช้, การส่งกำลังบำรุง และเงื่อนไขทางสังคม สิ่งเหล่านี้ทำให้การปฏิบัติตัวในสนามรบแตกต่างกัน แต่ก็ล้วนต้องการผลลัพท์เดียวกันจากการใช้ยุทธวิธี
เป็นที่ยอมรับโดยทั่วกันว่า สงครามโลกครั้งที่หนึ่งเป็นการเปลี่ยนแปลงครั้งใหญ่ของการใช้ยุทธวิธี เนื่องจากเทคโนโลยีที่ทันสมัย ทำให้หลายยุทธวิธีเก่าๆในอดีตกลายเป็นยุทธวิธีที่ล้าสมัยและไร้ประโยชน์ในปัจจุบัน
กีฬามวยสากลสมัครเล่นในโอลิมปิกฤดูร้อน 2008 - ไลท์ฟลายเวท
มวยสากลสมัครเล่น รุ่น ไลท์ฟลายเวท 48 กิโลกรัม เป็นรุ่นที่น้ำหนักน้อยที่สุดในกีฬามวยสากลสมัครเล่นในโอลิมปิกฤดูร้อน 2008 ทำการแข่งขันที่ เวิร์คเกอร์อินดอร์อารีน่า
ในรุ่นนี้ นักชกชาวไทยที่ผ่านการคัดเลือกเข้ามาคือ อำนาจ รื่นเริง
เวลาการแข่งขัน
ตามเวลามาตรฐานจีน (UTC+8)
เมล
เมล์ หรือ เมล อาจหมายถึง
สพล อัศวมั่นคง
สพล อัศวมั่นคง (เกิด 6 ธันวาคม พ.ศ. 2536) ชื่อเล่น เกรท เป็นนักแสดง นายแบบ นักร้อง และพิธีกรชาวไทย
อาชีพ
เกรท สพล เริ่มเข้าสู่วงการบันเทิงไทยเคยเป็นดีเจคลื่นในวิทยุและได้รับโอกาสเดินประกวดเดินแบบโดยเวทีการประกวด The Cleo Most Eligible Bachelor 2016 และได้รับรางวัลชนะเลิศ จากนั้นมีผลงานถ่ายแบบและการแสดง เช่นมิวสิกวิดีโอเพลง "หลุมรัก" ของศิลปินวงอินสติงก์
มีผลงานแสดงซีรีส์ รูมอะโลน 2 เป็นที่รู้จักกันในบทบาท "คีย์" และได้รับบทบาท "ป้อง" ในซีรีส์ Bangkok รัก StoriesBangkok รัก Stories เมื่อปี 2560 ได้รับโอกาสเข้าร่วมแสดงละครเรื่อง พ่อยุ่งลุงไม่ว่าง ในฐานะนักแสดงรับเชิญออกอากาศทางสถานีช่อง 3
ปัจจุบันเขาได้ลงนามสัญญาในฐานะนักแสดงในสังกัดสถานีช่อง 7 HDเขาผลงานละครเรื่อง รักหวานบ้านวุ่น, เจ้าสาวช่างยนต์ เป็นต้นปัจจุบันเขายังรับงานละครเรื่อยๆมา
เมื่อในปี 2562 สพลมีผลงานละครเรื่อง หลงเงาจันทร์ ในฐานะนักแสดงรับเชิญและเป็นที่รู้จักกันในบทบาท พลาทิป หรือ พีท เขามีผลงานภาพยนตร์เรื่อง แสงกระสือ และเป็นที่รู้จักกันในบทบาท เจิด แสดงร่วมกับ ภัณฑิรา พิพิธยากร และ โอบนิธิ วิวรรธนวรางค์ ภาพยนตร์เรื่องนี้ออกจากฉายโรงภาพยนตร์เมื่อวันที่ 14 มีนาคม พ.ศ. 2562
ธรีวันเดอส์
ธรีวันเดอส์ (Three Wonders) วางจำหน่ายในญี่ปุ่นในชื่อ วันเดอส์ 3 (ワンダー3) เป็นวิดีโอเกม ค.ศ. 1991 ที่พัฒนาและเผยแพร่โดยแคปคอม และเปิดตัวครั้งแรกสำหรับอาร์เคดโดยใช้แพลตฟอร์มแคปคอมเพลย์ซิสเตม (ซีพีเอส1) เกมดังกล่าวประกอบด้วยเกมที่เกี่ยวข้องสามเกม ได้แก่ มิดไนต์วานเดอเรอส์: เควสต์ฟอร์เดอะแชเรียต (Midnight Wanderers: Quest for the Chariot) หรือที่รู้จักในญี่ปุ่นว่ารูสเตอส์: แชเรียตโอะนางาชิเตะ (ルースターズ ～チャリオットを探して～), แชเรียต: แอดเวนเจอร์ธรูเดอะสกาย (Chariot: Adventure through the Sky) หรือที่รู้จักในญี่ปุ่นในชื่อแชเรียต: เท็งกุเอโนะทาบิ (チャリオット ～天空への旅～) และดอนต์พูล (Don't Pull) ซึ่งเป็นวิดีโอเกมแพลตฟอร์เมอร์, เกมยิงเลื่อนฉาก และเกมปริศนาตามลำดับ ซึ่งได้รับการพอร์ตสู่ระบบเพลย์สเตชัน และเซกา แซตเทิร์น ใน ค.ศ. 1998 และเผยแพร่โดยซิงเอนเตอร์เทนเมนต์ ธรีวันเดอส์ยังรวมอยู่ในแคปคอมคลาสสิกส์คอลเลกชัน วอลุม 2 ในเพลย์สเตชัน 2 และเอกซ์บอกซ์ รวมถึงแคปคอมคลาสสิกส์คอลเลกชัน รีมิกซ์ ในเพลย์สเตชัน พอร์เทเบิล
มิดไนต์วานเดอเรอส์
เป็นเกมแพลตฟอร์มที่พบผู้เล่นควบคุมฮอบบิทชื่อลู และผู้เป็นเพื่อนร่วมทางของเขาชื่อศิวะ เพื่อวิ่ง, ปีนป่าย และยิงใส่ศัตรู
แชเรียต
เป็นเกมยิงเลื่อนฉากที่มีตัวละครจากมิดไนต์วานเดอเรอส์ แต่อยู่ในเกมที่คล้ายคลึงกับกราดิอุส
ดอนต์พูล
เป็นเกมปริศนาที่คล้ายกับเกมอย่างซีรีส์เอ็กเกอร์แลนด์, เพนโกะ และเกมปริศนาของแคปคอมเองอย่างไพเรตชิปฮิเงมารุ ที่ให้ผู้เล่นควบคุมกระต่ายชื่อดอน (ผู้เล่นคนที่ 1) หรือกระรอกชื่อพูล (ผู้เล่นคนที่ 2) โดยการผลักบล็อกเพื่อบดขยี้เหล่ามอนสเตอร์
มิดไนต์วานเดอเรอส์
สองนักพเนจรเที่ยงคืน ได้แก่ ลูและศีวะ ได้ออกอาละวาดไปทั่วอาณาจักรของศัตรู เนื่องจากผู้คนของพวกเขากลายเป็นรูปปั้นไม้จากเวทมนตร์ที่ชั่วร้ายมารังควาญ นักพเนจรเที่ยงคืนทั้งสองแทรกซึมเข้าไปในปราสาทเพื่อกำจัดไกอาผู้ซึ่งเตรียมการบุกรุก และเพื่อปลดปล่อยยานศึกที่จะช่วยทำให้ประชากรของพวกเขาคืนสภาพกลับมา
แชเรียต
ลูและศิวะขี่ยานศึกพาดปีกเครื่องบินซีเลสเชียล เพื่อต่อสู้กับหน่วยชั่วร้ายที่นำโดยลาร์ ที่คุกคามดาวเคราะห์บ้านเกิดของพวกเขา และช่วยเจ้าหญิงแห่งแอสทรา
การพัฒนาและการตลาด
ธรีวันเดอส์ได้รับการวางจำหน่ายในระบบอาร์เคดเมื่อวันที่ 20 พฤษภาคม ค.ศ. 1991 รวมถึงได้มีการวางแผนและพรีวิวเวอร์ชันสำหรับแคปคอมเพาเวอร์ซิสเตมเชนเจอร์แต่ไม่เคยวางจำหน่าย เกมดังกล่าวได้รับการพอร์ตสู่ระบบเพลย์สเตชัน และเซกา แซตเทิร์น ใน ค.ศ. 1998 และเผยแพร่โดยซิงเอนเตอร์เทนเมนต์
ตำบลสูงเนิน (อำเภอสูงเนิน)
สูงเนิน เป็นตำบลหนึ่งในอำเภอสูงเนิน จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลสูงเนิน และองค์การบริหารส่วนตำบลสูงเนิน
การปกครองส่วนท้องถิ่น
พื้นที่ของตำบลสูงเนิน อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
สาวหูแมว
สาวหูแมว หมายถึง ผู้หญิงที่ใส่ชุดที่เรียกกันว่า ชุดหูแมว ซึ่งประกอบด้วย หูแมว หางแมว และส่วนประกอบอื่น ๆ ของแมวที่นำมาใส่ไว้ในชุด เนะโกะมิมิมักจะพบมากในการ์ตูนญี่ปุ่น ทั้งแบบที่เป็นคอสเพลย์และที่เป็นร่างกายจริง การผสมผสานระหว่างคนกับแมว มีความหมายแฝงคือ แมวเป็นสัตว์ที่ขี้อ้อน ชอบเอาใจเจ้านาย เนะโกะมิมิก็จะมีลักษณะคล้ายกัน ตัวละครที่นอกจากจะพัฒนาเพื่อสนองความต้องการของเหล่าโลลิคอนแล้ว การเพิ่มเนะโกะมิมิเข้าไป ยิ่งเป็นการเพิ่มเอกลักษณ์ และเสน่ห์เข้าไปในตัว ทำให้ตัวละครนั้นเป็นที่จดจำได้ ดิจิการัตเป็นตัวละครตัวหนึ่ง ที่เหล่าโอะตะกุและโลลิคอนชื่นชอบมาก
เนะโกะมิมิที่มีชื่อเสียงตัวหนึ่งคือ มาสค็อตของบร็อกโคลิ (Broccoli) บริษัทแอนิเมชันครบวงจร ที่เริ่มต้นจากการเป็นผู้ผลิตซอร์ฟแวร์เกม การ์ดเกม จนกระทั่งพัฒนาเป็นร้านที่ชื่อว่าเกมส์เมอร์ขึ้นมา เริ่มจากย่านการค้าอากิฮาบาระ และเติบโตจนขยายสาขาไปทั่วญี่ปุ่น ทั้งยังไปเปิดสาขาที่ประเทศสหรัฐอเมริกาอีกด้วย ตัวละครที่ชื่อ เดจิโกะ เป็นตัวละครจากอะนิเมะเรื่อง ดิจิการัต (Di Gi Charat) ซึ่งออกแบบโดยโคเกะดอนโบะ ดิจิการัตเป็นการผสมผสานระหว่าง โลลิคอน เมด และหูแมวเข้าด้วยกัน จนกลายเป็นเนะโกะมิมิในที่สุด
การล้อมซีราคิวส์ (214-212 ปีก่อนคริสตกาล)
การล้อมซีราคิวส์โดยสาธารณรัฐโรมันเกิดขึ้นระหว่าง 214-212 ปีก่อนคริสตกาล ซึ่งส่งผลทำให้เมืองซีราคิวส์ (ส่วนหนึ่งของมันยากราเซียซึ่งรับเอาอารยธรรมเฮเลนนิสติค) ที่ตั้งอยู่ทางชายฝั่งตะวันออกของซิซิลี ล่มสลายลง โรมันได้บุกโจมตีเมืองอย่างรุนแรงหลังจากการปิดล้อมอันยืดเยื้อขณะที่ซิซิลีทั้งหมดอยู่ภายใต้การควบคุมของโรมันแล้ว ระหว่างการล้อม เมืองได้ถูกป้องกันโดยอาวุธซึ่งพัฒนาโดยอาร์คิมิดีส อาร์คิมิดีส นักประดิษฐ์และผู้รู้รอบด้านผู้ยิ่งใหญ่ ถูกสังหารในช่วงปลายการล้อมโดยทหารโรมันนายหนึ่ง ซึ่งขัดคำสั่งของนายพลโรมัน มาร์เซลลัส ที่ให้ไว้ชีวิตเขา
เบื้องหลัง
ซิซิลี ซึ่งถูกแย่งชิงมาจากคาร์ธาจิเนียนระหว่างสงครามพิวนิกครั้งที่หนึ่ง เป็นจังหวัดแรกของสาธารณรัฐโรมัน ราชอาณาจักรซีราคิวส์เป็นดินแดนพันธมิตรอิสระซึ่งตั้งอยู่ทางตะวันออกเฉียงใต้ของเกาะและเป็นพันธมิตรที่ใกล้ชิดกับโรมระหว่างการครองราชย์อันยาวนานของพระเจ้าเฮียโรที่ 2 เมื่อ 215 ปีก่อนคริสตกาล พระนัดดา (หลาน) ของพระเจ้าเฮียโร เฮียโรนีมัส ทรงสืบราชบัลลังก์ภายหลังการสวรรคต และซีราคิวส์ตกอยู่ภายใต้อิทธิพลของกลุ่มต่อต้านโรมัน รวมทั้งพระปิตุลา (ลุง) ทั้งสอง ท่ามกลางกลุ่มชนชั้นสูงของซีราคิวส์ ถึงแม้ว่าจะมีการลอบปลงพระชนม์พระเจ้าเฮียโรนีมัสและการปลดผู้นำนิยมคาร์ธาจิเนียนออกไปแล้ว ปฏิกิริยาคุกคามของโรมต่ออันตรายจากการเป็นพันธมิตรระหว่างซีราคิวส์กับคาร์เธจทำให้ผู้นำสาธารณรัฐคนใหม่ของซีราคิวส์เตรียมพร้อมทำสงคราม
แม้ว่าจะมีความพยายามทางการทูต แต่สงครามได้ปะทุขึ้นระหว่างสาธารณรัฐโรมันกับราชอาณาจักรซีราคิวส์เมื่อ 214 ปีก่อนคริสตกาล ขณะที่โรมันกำลังยุ่งอยู่กับการทำสงครามกับคาร์เธจระหว่างสงครามพิวนิกครั้งที่สอง
ต่อมา กองทัพโรมันภายใต้การนำของนายพลมาร์คัส เคลาดิอัส มาร์เซลลัส ได้ล้อมซีราคิวส์ทั้งทางบกและทางทะเล เมืองซีราคิวส์ซึ่งตั้งอยู่ทางชายฝั่งตะวันออกของซิซิลีเป็นที่รู้จักกันว่ามีป้อมปราการที่แข็งแกร่ง มีกำแพงสูงตระหง่านที่คอยป้องกันเมืองจากการโจมตี ซึ่งในหมู่ผู้ที่ป้องกันเมืองนั้นได้แก่ นักคณิตศาสตร์และนักวิทยาศาสตร์นามอาร์คิมิดีสด้วย
การล้อม
ซีราคิวส์ถูกป้องกันอย่างบ้าระห่ำเป็นเวลานานหลายเดือนต่อยุทธวิธีทั้งหมดที่ฝ่ายโรมันงัดออกมาใช้ เมื่อตระหนักได้ว่าการล้อมนี้เป็นไปอย่างยากลำบากเพียงใด ฝ่ายโรมันจึงนำอุปกรณ์และนวัตกรรมที่ตนประดิษฐ์ขึ้นออกมาสนับสนุนการโจมตีด้วย ซึ่งรวมไปถึงแซมบูกา หอล้อมลอยน้ำซึ่งมีตะขอเหล็ก เช่นเดียวกับบันไดกำแพงที่ยึดติดกับเรือซึ่งจะถูกลดระดับลงมาด้วยรอกสู่กำแพงเมือง
แม้ว่าจะมีนวัตกรรมใหม่เหล่านี้แล้วก็ตาม อาร์คิมิดีสได้ออกแบบอุปกรณ์ป้องกันเพื่อรับมือกับความพยายามโจมตีของฝ่ายโรมัน รวมทั้งปั้นจั่นขนาดใหญ่ (ดู กรงเล็บอาร์คิมิดีส) ซึ่งใช้ควบคุมตะขอสำหรับยกเรือข้าศึกขึ้นจากทะเลก่อนจะโยนลงไป นอกจากนี้ยังมีตำนานกล่าวอีกว่าเขาได้สร้างกระจกเงาขนาดใหญ่ซึ่งใช้สะท้อนแสงอาทิตย์ที่ร้อนแรงของเมดิเตอร์เรเนียนไปยังใบเรือข้าศึก ซึ่งทำให้ใบเรือเหล่านี้ติดไฟ แม้ว่าจะไม่มีหลักฐานร่วมสมัยว่าอาวุธดังกล่าวมีอยู่จริงเลยก็ตาม มาตรการเหล่านี้ เช่นเดียวกับการยิงจากบัลลิสตาและเครื่องดีดหินซึ่งตั้งอยู่บนกำแพงเมือง ได้สร้างความท้อแท้ให้แก่ฝ่ายโรมันและบังคับให้พวกเขาพยายามโจมตีโดยตรงซึ่งทำให้เสียทหารไปเป็นจำนวนมาก
ชัยชนะของฝ่ายโรมัน
การที่ซีราคิวส์สามารถผลักดันการล้อมของโรมันได้สำเร็จหลายครั้งทำให้พวกเขาหลงระเริง เมื่อ 212 ปีก่อนคริสตกาล ฝ่ายโรมันได้รับข้อมูลมาว่าชาวเมืองกำลังเข้าร่วมเทศกาลประจำปีซึ่งเป็นการบูชาเทพีอาร์ทีมิส ทหารโรมันกลุ่มเล็กได้ลอบแทรกซึมเข้าสู่เมืองในเวลากลางคืนและสามารถปีนกำแพงเข้าไปในตัวเมืองชั้นนอกได้ หลังจากที่สังหารยามจำนวนน้อยที่กำลังปฏิบัติหน้าที่อยู่แล้ว ทหารโรมันได้รับการเสริมกำลังเพิ่มเติมและบุกโจมตีชาวซีราคิวส์ที่กำลังผ่อนคลายขณะกำลังงีบหลับและเปิดประตูเมืองให้แก่กองทัพส่วนที่เหลือ
มาร์คัส เคลาดิอัส มาร์เซลลัส ออกคำสั่งว่าอาร์คิมิดีส นักคณิตศาสตร์ที่เป็นที่รู้จักกันดี และอาจเป็นที่รู้จักมากพอ ๆ กับมาร์เซลลัส ในฐานะเป็นผู้ประดิษฐ์เครื่องกลไกที่มีอิทธิพลต่อการล้อมอย่างมาก ไม่ควรจะถูกสังหาร อาร์คิมิดีส ซึ่งขณะนั้นมีอายุได้ 78 ปี ยังคงศึกษาค้นคว้าต่อไปหลังจากฝ่ายโรมันสามารถบุกเข้าเมืองได้แล้ว และขณะที่อยู่ที่บ้าน งานของเขาถูกรบกวนโดยทหารโรมัน อาร์คิมิดีสประท้วงการรบกวนนี้และกล่าวอย่างหยาบคายให้ทหารนายนั้นออกไปเสีย ทหารนายนั้นไม่ทราบว่าเขาเป็นใคร จึงสังหารอาร์คิมิดีส ณ จุดนั้นเอง
ฝ่ายโรมันซึ่งสามารถควบคุมเมืองชั้นนอกได้ทั้งหมดแล้ว แต่ส่วนที่เหลือของชาวเมืองซีราคิวส์ได้ถอยกลับเข้าไปในที่มั่นภายในตัวเมือง และทำการรบต้านทานต่อไป ฝ่ายโรมันซึ่งบีบวงล้อมเข้าไปยังที่มั่นนั้น และประสบความสำเร็จในการตัดเสบียงจากพื้นที่ที่จำกัดนี้ หลังจากการล้อมนานแปดเดือน ซึ่งทำให้ฝ่ายป้องกันประสบความยากลำบากอย่างยิ่งจากความหิว ก็มีผู้ทรยศชาวซีราคิวส์เปิดประตูให้กับฝ่ายโรมัน ฝ่ายโรมันซึ่งโกรธจากการล้อมที่กินระยะเวลานานและเสียกำลังพลไปมาก ได้อาละวาดในที่มั่นแห่งนั้นและสังหารชาวซีราคิวส์ไปเป็นจำนวนมากและจับคนที่เหลือเป็นทาส เมืองนั้นถูกปล้นสะดม
หลังจากการรบ
เมืองซีราคิวส์กลับไปอยู่ภายใต้อิทธิพลของโรมอีกครั้งหนึ่ง ซึ่งตอนนี้ได้รวมเกาะซิซิลีทั้งหมดเข้าเป็นจังหวัดหนึ่งของโรมัน การยึดรองซีราคิวส์ทำให้มั่นใจว่าฝ่ายคาร์ธาจิเนียนจะไม่สามารถสร้างรากฐานที่มั่นคงบนซิซิลีได้ ซึ่งอาจช่วยสนับสนุนฮันนิบาลระหว่างการทัพในอิตาลี และนี่ทำให้ฝ่ายโรมันสามารถมุ่งความสนใจไปยังการทำสงครามในสเปนและอิตาลี เกาะซิซิลีจะกลายมาเป็นจุดรวมพลที่สำคัญสำหรับการทัพครั้งสุดท้ายในแอฟริกาอีกสิบปีให้หลัง และจะได้รับการพิสูน์ว่าเป็นขั้นสำคัญในการรุกรานแอฟริกาและกรีซในอนาคต
ในภายหลัง ซีราคิวส์ได้ถูกสร้างขึ้นใหม่อย่างกว้างขวางและมีการนำประชากรเข้ามาอยู่อาศัยใหม่ โดยจะเป็นเมืองที่สำคัญในจักรวรรดิโรมันจนกระทั่งคริสต์ศตวรรษที่ 5 โดยเป็นทั้งส่วนสำคัญในการสร้างสรรค์จักรวรรดิทั้งทางการทหารและเศรษฐกิจ